Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 24 ก.พ.65
Daily Focus - บล.ฟินันเซีย ไซรัส ประจำวันที่ 24 ก.พ.65
24 ก.พ. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index อ่อนตัวลงในกรอบ 1,685-1,690 จุดจากบรรยากาศการลงทุนที่กลับมาเป็นลบอีกครั้ง นอกจากนี้คาดว่าตลาดจะเริ่มให้น้ำหนักต่อประเด็นเงินเฟ้อและการปรับขึ้นดอกเบี้ยของ FED ที่เร่งขึ้นจากราคา Commodity ทุกอย่างที่ปรับตัวขึ้นจากความเสี่ยงสงครามในยูเครน โดยปัจจุบันเริ่มมีกระแสคาดการณ์ว่า FED จะปรับขึ้นดอกเบี้ยทุกครั้งในการประชุม 9 ครั้งข้างหน้า นอกจากนี้คืนวันศุกร์มีตัวเลขเงินเฟ้อ PCE เดือน ม.ค. 22 ที่ต้องติดตาม หากเร่งขึ้นจะยิ่งเป็นสัญญาณลบ
อย่างไรก็ตามผลกระทบในแง่เม็ดเงินของตลาดหุ้นอาเซียนมีค่อนข้างจำกัด ส่วนไทยแม้ตัวเลขผู้ติดเชื้อ COVID-19 จะเร่งตัวอีกครั้ง แต่คาดว่าภาครัฐจะไม่ Lockdown เข้มข้น ทำให้ผลกระทบทางเศรษฐกิจจำกัดและยังมีแนวโน้มทยอยฟื้นตัวได้ในปีนี้ หุ้น Domestic และ Value Play โดยเฉพาะกลุ่ม Commodity ต้นน้ำ และกลุ่ม Domestic Play อย่างธนาคาร ค้าปลีก อสังหาฯ คาดว่ายังเคลื่อนไหวแข็งกว่าตลาด
สำหรับหุ้นเด่นวันนี้ : TKS แนะนำ “ซื้อ” ราคาเป้าหมาย 21 บาท คาดกำไรไตรมาส 4/64 เพิ่มขึ้น 52% จากไตรมาสก่อน, เพิ่มขึ้น 51% จากปีก่อน เติบโตโดดเด่นตาม SYNEX ที่เป็น High Season จากการเปิดตัว iPhone13 หนุนกำไรปี 2564 คาดโต 58% จากปีก่อน
ขณะที่แนวโน้มไตรมาส 1/65 ยังดีต่อเนื่องจากแรงหนุนของมาตรการช้อปดีมีคืน คาดกำไรปี 2565 โต 25% จากปีก่อน และยังเป็นหุ้น Tech ที่เทรด PER ต่ำเพียง 14.4 เท่า และมี Upside หากเกิดการเลือกตั้งทั่วไปในปีนี้ ให้แนวรับ 15.50//15 บาท แนวต้าน 16//16.50-17 บาท